
 ประกาศองค์การบริหารส่วนตำบลท่าพญา
 เรื่อง กำหนดหลักเกณฑ์จำนวนครั้งการลา และการมาทำงานสายของพนักงานส่วนตำบล 
เพื่อพิจารณาการเลื่อนขั้นเงินเดือน ประจำปีงบประมาณ พ.ศ. 2562
..............................................................
		อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบลลงวันที่ 9 ธันวาคม  2545 (และแก้ไขเพิ่มเติมถึง พ.ศ. 2558) ข้อ 205 (8) ที่กำหนดให้นายกองค์การบริหารส่วนตำบลกำหนดไว้ก่อนที่จะมีการพิจารณาเลื่อนครึ่งขั้นในแต่ละครั้งเป็นหนังสือไว้ก่อน โดยคำนึงถึงลักษณะงานและสภาพท้องที่อันเป็นที่ตั้งของแต่ละส่วนราชการหรือหน่วยงาน องค์การบริหารส่วนตำบลท่าพญา โดยสภาพท้องที่ขององค์การบริหารส่วนตำบลท่าพญาไม่มีรถโดยสารประจำทางผ่านที่ทำการ  จึงได้วางหลักเกณฑ์ไว้ดังนี้
1. คุณสมบัติของผู้ที่จะได้รับการเลื่อนเงินเดือนสองขั้นทั้งปี (2.0 ขั้น)
1.1 เป็นผู้มีคุณสมบัติตามประกาศคณะกรรมการพนักงานส่วนตำบลจังหวัด
นครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบลลงวันที่ 9 ธันวาคม  2545 (และแก้ไขเพิ่มเติมถึง พ.ศ. 2558) ข้อ 206
		1.2 ผลการปฏิบัติงานมีประสิทธิภาพ และประสิทธิผลเป็นประโยชน์ต่อทางราชการอย่างดียิ่งและมีผลการประเมินการปฏิบัติงานแต่ละรอบการประเมินอยู่ในระดับดีเด่น
	     1.3 มีวันลาป่วย ลากิจ ลาพักผ่อน รวมกันไม่เกิน 6 ครั้ง วันลาไม่เกิน 10 วัน แต่สำหรับพนักงานส่วนตำบลที่ลาเกินจำนวนครั้งที่กำหนด และมีผลงานการปฏิบัติงานดีเด่นอาจพิจารณาผ่อนผันให้เลื่อนสองขั้นได้
		1.4 มาทำงานสายไม่เกิน 3 ครั้ง
		1.5 ผลการปฏิบัติงานเป็นไปตามหลักเกณฑ์และมาตรฐานที่หน่วยงานกำหนดขึ้น
	2.  คุณสมบัติของผู้ที่จะได้รับการเลื่อนขั้นเงินเดือนหนึ่งขั้นครึ่งทั้งปี (1.5 ขั้น)
	2.1  เป็นผู้มีคุณสมบัติตามประกาศคณะกรรมการพนักงานส่วนตำบลจังหวัด
นครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบลลงวันที่ 9 ธันวาคม  2545 (และแก้ไขเพิ่มเติมถึง พ.ศ. 2558) ข้อ 205 และข้อ 206
		2.2 ผลการปฏิบัติงานมีประสิทธิภาพและประสิทธิผลเป็นประโยชน์ต่อทางราชการและมีผลการประเมินการปฏิบัติงานแต่ละรอบการประเมินอยู่ในระดับดีมาก และระดับดีเด่น ในรอบ 1 ปี
		3.2 มีวันลาป่วย ลากิจ ลาพักผ่อน รวมกันไม่เกิน 10 ครั้ง วันลาไม่เกิน 15 วัน แต่สำหรับพนักงานส่วนตำบลที่ลาเกินจำนวนครั้งที่กำหนด และมีผลงานการปฏิบัติงานดีมากอาจพิจารณาผ่อนผัน  ให้เลื่อนขั้นหนึ่งขั้นครึ่งได้
		3.3 มาทำงานสายไม่เกิน 5 ครั้ง 
		3.4 ผลการปฏิบัติงานเป็นไปตามหลักเกณฑ์และมาตรฐานที่หน่วยงานกำหนดขึ้น

2. คุณสมบัติของผู้ที่จะได้รับการเลื่อนขั้นเงินเดือนหนึ่งขั้นทั้งปี (1.0 ขั้น)
	1.1  เป็นผู้มีคุณสมบัติตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบลลงวันที่ 9 ธันวาคม  2545 (และแก้ไขเพิ่มเติมถึง พ.ศ. 2558) ข้อ 205
		4.1 ผลการปฏิบัติงานมีประสิทธิภาพและประสิทธิผลเป็นประโยชน์ต่อทางราชการและมีผลการประเมินการปฏิบัติงานแต่ละรอบการประเมินอยู่ในระดับดี 
		4.2 มีวันลาป่วย ลากิจ ลาพักผ่อน รวมกันไม่เกิน 15 ครั้ง วันลาไม่เกิน 20 วัน แต่สำหรับพนักงานส่วนตำบลที่ลาเกินจำนวนครั้งที่กำหนด และมีผลงานการปฏิบัติงานดีอาจพิจารณาผ่อนผัน ให้เลื่อนขั้นหนึ่งขั้นได้
		4.3 มาทำงานสายไม่เกิน 10 ครั้ง
		4.4 ผลการปฏิบัติงานเป็นไปตามหลักเกณฑ์และมาตรฐานที่หน่วยงานกำหนดขึ้น
 	5. หลักเกณฑ์ที่อาจพิจาณาให้ไม่ได้รับการเลื่อนขั้นเงินเดือน
	5.1 การลาบ่อยครั้ง
	พนักงานส่วนตำบล หากลาเกิน 15 ครั้ง ถือว่าลาบ่อยครั้ง แต่ถ้าลาเกินจำนวนครั้งที่กำหนด แต่วันลาไม่เกิน 25 วัน และมีผลงานดีเด่น ก็อาจพิจาณาให้ได้รับการเลื่อนขั้นเงินเดือน 0.5 ขั้นได้
	5.2 การมาทำงานสายต่อเนื่อง
	พนักงานส่วนตำบล ต้องมาปฏิบัติราชการ ไม่เกินเวลา 08.30 น.หากเลยกำหนดเวลาดังกล่าวถือว่ามาทำงานสาย และสายเกิน 15 ครั้ง ถือว่ามาปฏิบัติราชการสายต่อเนื่อง    อาจพิจาณาให้ไม่ได้รับการเลื่อนขั้นเงินเดือนได้
	ประกาศให้ทราบโดยทั่วกัน และถือปฏิบัติอย่างเคร่งครัดต่อไป

